Γιορτινό χοιρινό καρέ στην άλμη με ζεστό τσάτνεϊ
Η νοστιμιά σε όλο της το μεγαλείο! Αυτή η συνταγή για χοιρινό καρέ μάς κάνει να σκεφτόμαστε γιορτές, μαζώξεις και τραπεζώματα με φίλους και συγγενείς. Και το τσάτνεϊ του πάει πολύ.
1 ενιαίο κομμάτι χοιρινό καρέ με 8 μπριζόλες, γαλλικής κοπής, 100 ml ελαιόλαδο, αλάτι, φρεσκοτριμμένο πιπέρι, 240 γρ. αλάτι, 220 γρ. μέλι, 240 ml νερό, 20 κεδροκούκουτσα, 2 φύλλα δάφνης, 20 κόκκοι μαύρο πιπέρι, 30 ml ελαιόλαδο, 100 γρ. ξερό κρεμμύδι, ψιλοκομμένο, 300 γρ. μήλα Τριπόλεως, σε μικρά καρέ, 300 γρ. αχλάδια, σε μικρά καρέ, 60 γρ. μαύρες σταφίδες, 150 ml χυμός πορτοκαλιού, 150 ml μηλόξιδο, 15 γρ. ζάχαρη καστανή, κρυσταλλική, 1 κουτ. γλυκού καυτερό μπούκοβο, αλάτι, φρεσκοτριμμένο πιπέρι
Για να φτιάξουμε χοιρινό καρέ στην άλμη με ζεστό τσάτνεϊ, ξεκινάμε από την προηγούμενη μέρα και ετοιμάζουμε την άλμη.Σε μεγάλη κατσαρόλα βράζουμε όλα τα υλικά σε δυνατή φωτιά μέχρι να αρχίσουν να κοχλάζουν. Αποσύρουμε και προσθέτουμε 3 λίτρα κρύο νερό. Βυθίζουμε το καρέ (τα γυμνά κόκαλα ας εξέχουν) και μαρινάρουμε για 24 ώρες στο ψυγείο.Την επόμενη μέρα βγάζουμε το καρέ από το ψυγείο, το σκουπίζουμε καλά και το αφήνουμε να έρθει σε θερμοκρασία περιβάλλοντος.Προθερμαίνουμε τον φούρνο στους 180°C.Στρώνουμε με λαδόκολλα ένα ταψί.Σε φαρδιά κατσαρόλα ζεσταίνουμε το λάδι σε δυνατή φωτιά και σοτάρουμε το καρέ, με τις άκρες των οστών να εξέχουν, όσο γίνεται από όλες τις πλευρές, μέχρι να ροδίσει. Το τακτοποιούμε σε ταψί και τυλίγουμε με κομμάτια αλουμινόχαρτου όλα τα γυμνά οστά. Ψήνουμε για 1-1½ ώρα. Για ασφαλές αποτέλεσμα, ελέγχουμε με θερμόμετρο, το οποίο βυθίζουμε στο πιο χοντρό σημείο του. Είναι έτοιμο όταν το θερμόμετρο δείξει 65°C. Το μεταφέρουμε σε μεγάλη πιατέλα, αφαιρούμε τα αλουμινόχαρτα και ξεχωρίζουμε τις μπριζόλες με καλό μαχαίρι.Σε μικρή κατσαρόλα ζεσταίνουμε το ελαιόλαδο σε μέτρια φωτιά και σοτάρουμε όλα τα υλικά για 10-12 λεπτά, ανακατεύοντας τακτικά, μέχρι να φτιάξουμε ένα μείγμα δεμένο, με σύσταση μαρμελάδας. Αλατοπιπερώνουμε και αδειάζουμε σε μπολ.
Μέλι,Μήλο,Χοιρινό